sukhrobnurali/uzbek-legal-corpus huggingface dataset:
Banklarni roʻyxatga olish va ular faoliyatini litsenziyalash tartibi toʻgʻrisidagi nizomga oʻzgartirishlar kiritish haqida
(resolution, 2020-10-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-yil, 12-son, 247-modda), “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi (Oʻzbekiston Respublikasi qonun hujjatlari toʻplami, 2013-y., 1-son, 1-modda) qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2009-yil 15-avgustdagi 23/3-sonli qarori (roʻyxat raqami 2014, 2009-yil 8-oktabr) (Oʻzbekiston Respublikasi qonun hujjatlari toʻplami, 2009-y., 41-son, 447-modda) bilan tasdiqlangan “Banklarni roʻyxatga olish va ular faoliyatini litsenziyalash tartibi toʻgʻrisida”gi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 28-banddan “, kredit uyushmalari” degan soʻzlar chiqarib tashlansin. 2. 67-banddagi “Markaziy bankning Kredit tashkilotlari va kredit byurolarini roʻyxatga olish va litsenziyalash komissiyasiga” degan soʻzlar “Kredit tashkilotlari, kredit byurolari faoliyatini litsenziyalash hamda banklar va kredit byurolarini roʻyxatga olish komissiyasiga” degan soʻzlar bilan almashtirilsin. 3. 105-bandning ikkinchi xatboshisidagi “Kredit tashkilotlari va kredit byurolarini roʻyxatga olish va litsenziyalash komissiyasi” degan soʻzlar “Kredit tashkilotlari, kredit byurolari faoliyatini litsenziyalash hamda banklar va kredit byurolarini roʻyxatga olish komissiyasi” degan soʻzlar bilan almashtirilsin.
Oʻzbekiston Respublikasi Prezidentining “Sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirishni chuqurlashtirishga doir qoʻshimcha chora-tadbirlar toʻgʻrisida” 2009-yil 1-dekabrdagi PQ-1236-sonli qaroriga qoʻshimcha va oʻzgartishlar kiritish toʻgʻrisida
(resolution, 2017-11-01)

Oʻzbekiston Respublikasi Prezidentining “Mamlakatimizda ishlab chiqarilgan mahsulotlarning raqobatdoshliligini yanada oshirish va tovarlarni respublikaga noqonuniy olib kirishga qarshi kurashni kuchaytirish toʻgʻrisida” 2013-yil 29-yanvardagi PQ-1913-sonli qaroriga muvofiq: 1. Oʻzbekiston Respublikasi Prezidentining “Sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirishni chuqurlashtirishga doir qoʻshimcha chora-tadbirlar toʻgʻrisida” 2009-yil 1-dekabrdagi PQ-1236-sonli qarorining 3-bandi: a) quyidagi mazmundagi uchinchi xatboshi bilan toʻldirilsin: “hududiy va tarmoq sanoat yarmarkalarini hamda ularning doirasida — mamlakatimizda ishlab chiqarilgan isteʼmol tovarlari yarmarkalarini oʻtkazishni tashkillashtirish”; b) uchinchi — sakkizinchi xatboshilar tegishli ravishda toʻrtinchi — toʻqqizinchi xatboshilar deb hisoblansin. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Iqtisodiyotdagi noishlab chiqarish tarmogʻidagi universal kasb mutaxassislari va xizmatchilari mehnatiga haq toʻlashga doir razryadlarga oʻzgartirishlar kiritish haqida
(resolution, 2019-09-30)

Oʻzbekiston Respublikasi Vazirlar Mahkamasining 2013-yil 7-fevraldagi 33-son “Ayrim budjet tashkilotlari xodimlari baʼzi toifalarining lavozim razryadlarini belgilash toʻgʻrisida”gi qarori (Oʻzbekiston Respublikasi qonun hujjatlari toʻplami, 2013-y., 6-son, 71-modda) ijrosini taʼminlash maqsadida Oʻzbekiston Respublikasi Mehnat va aholini ijtimoiy muhofaza qilish vazirligi va Moliya vazirligi qaror qiladi: 1. Oʻzbekiston Respublikasi Mehnat va aholini ijtimoiy muhofaza qilish vazirligi va Moliya vazirligining 2001-yil 5-apreldagi 1, 34-son “Iqtisodiyotdagi noishlab chiqarish tarmogʻidagi universal kasb mutaxassislari va xizmatchilari mehnatiga haq toʻlashga doir razryadlar toʻgʻrisida”gi qarori bilan tasdiqlangan Iqtisodiyotdagi noishlab chiqarish tarmogʻidagi universal kasb mutaxassislari va xizmatchilari mehnatiga haq toʻlashga doir razryadlarga (roʻyxat raqami 1027, 2001-yil 14-aprel) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2001-y., 7-son) ilovaga* muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi.
“Jismoniy shaxslarni birja savdolarida ishtirok etish huquqi uchun attestatsiya (qayta attestatsiya)dan oʻtkazish toʻgʻrisida nizomni tasdiqlash haqida”gi qaror, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(resolution, 2013-04-04)

Oʻzbekiston Respublikasi Prezidentining 2012-yil 16-iyuldagi PF-4453-son “Statistik, soliq va moliyaviy hisobotlarni, litsenziyalanadigan faoliyat turlarini va ruxsat berish tartib-taomillarini tubdan qisqartirish chora-tadbirlari toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2012-yil, 29-son, 327-modda) va Oʻzbekiston Respublikasi Vazirlar Mahkamasining 2012-yil 1-noyabrdagi 313-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Statistik, soliq va moliyaviy hisobotlarni, litsenziyalanadigan faoliyat turlarini va ruxsat berish tartib-taomillarini tubdan qisqartirish chora-tadbirlari toʻgʻrisida”gi 2012-yil 16-iyuldagi PF-4453-son Farmoni)”gi qaroriga (Oʻzbekiston Respublikasi Hukumatining qarorlari toʻplami, 2012-yil, 11-son, 79-modda) muvofiq Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi qaror qiladi: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Davlat mulkini boshqarish va tadbirkorlikni qoʻllab-quvvatlash davlat qoʻmitasining 2003-yil 5-martdagi 01/NI-235-son “Jismoniy shaxslarni birja savdolarida ishtirok etish huquqi uchun attestatsiya (qayta attestatsiya)dan oʻtkazish toʻgʻrisida nizomni tasdiqlash haqida”gi qarori (roʻyxat raqami 1241, 2003-yil 29-aprel) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 7-8-son); Oʻzbekiston Respublikasi Davlat mulkini boshqarish davlat qoʻmitasining 2007-yil 7-martdagi 01/19-18/07-son “Jismoniy shaxslarni birja savdolarida ishtirok etish huquqi uchun attestatsiya (qayta attestatsiya)dan oʻtkazish toʻgʻrisida nizomga oʻzgartirish va qoʻshimchalar kiritish haqida”gi qarori (roʻyxat raqami 1241-1, 2007-yil 14-aprel) (Oʻzbekiston Respublikasi qonun hujjatlari toʻplami, 2007-y., 16-son, 167-modda). 2. Mazkur qaror rasmiy eʼlon qilingan kundan eʼtiboran kuchga kiradi.
“Taraqqiyot uchun oziq-ovqat” dasturi doirasida “Sogʻliqni saqlashning boshlangʻich boʻgʻinida aholiga tibbiy yordam koʻrsatish sifatini oshirishga va tez tibbiy yordam mashinalarini jihozlashga koʻmaklashish” loyihasini moliyalashtirish toʻgʻrisida
(resolution, 2013-04-04)

“Taraqqiyot uchun oziq-ovqat” dasturi boʻyicha Amerika Qoʻshma Shtatlari Hukumati va Oʻzbekiston Respublikasi Hukumati oʻrtasidagi Bitim doirasida Oʻzbekiston Respublikasiga berilgan grantdan samarali foydalanilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Sogʻliqni saqlash vazirligi, Moliya vazirligi, Iqtisodiyot vazirligi hamda Tashqi iqtisodiy aloqalar, investitsiyalar va savdo vazirligining “Taraqqiyot uchun oziq-ovqat” dasturi doirasida grant mablagʻlarning foydalanilmagan qismini qayta taqsimlash hisobiga Sogʻliqni saqlashning boshlangʻich boʻgʻinida aholiga tibbiy yordam koʻrsatish sifatini oshirishga va tez tibbiy yordam mashinalarini jihozlashga koʻmaklashish” loyihasini (keyingi oʻrinlarda Loyiha deb ataladi) ilovaga* muvofiq moliyalashtirish toʻgʻrisidagi taklifiga rozilik berilsin. Grant mablagʻlarning foydalanilmagan qismi hisobiga Loyihani moliyalashtirish masalasi AQShning Qishloq xoʻjaligi departamenti tomonidan maʼqullanganligi maʼlumot uchun qabul qilinsin. 2. Sogʻliqni saqlashning boshlangʻich boʻgʻini muassasalari faoliyatini boshqarish va monitoringining avtomatlashtirilgan tizimini joriy etish, shuningdek Sirdaryo viloyatida va Toshkent shahrida tez tibbiy yordam mashinalarini qoʻshimcha tibbiy asbob-uskunalar va aloqa vositalari bilan jihozlash hisobiga aholiga dastlabki tibbiy-sanitariya yordami koʻrsatish sifatini oshirish Loyihaning asosiy yoʻnalishi etib belgilansin. 3. Oʻzbekiston Respublikasi Moliya vazirligi: “Taraqqiyot uchun oziq-ovqat” dasturi doirasida tushgan mablagʻlarni jamlash uchun ochilgan maxsus hisob raqamidan Loyihaning oʻz vaqtida moliyalashtirilishini taʼminlasin; grant mablagʻlaridan maqsadli foydalanish monitoringini amalga oshirsin. 4. Oʻzbekiston Respublikasi Sogʻliqni saqlash vazirligi: Moliya vazirligi bilan kelishgan holda Loyihani moliyalashtirishning yil va yil choraklari boʻyicha jadvalini bir oy muddatda ishlab chiqsin; mablagʻlardan maqsadli foydalanilishini va Loyihaning amalga oshirilishi toʻgʻrisida har chorakda Oʻzbekiston Respublikasi Vazirlar Mahkamasiga axborot taqdim etilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin.
Oʻzbekiston Respublikasi bilan Koreya Respublikasi oʻrtasida fuqarolik va xoʻjalik ishlari boʻyicha huquqiy yordam toʻgʻrisidagi Shartnomani (Seul, 2012-yil 20-sentabr) ratifikatsiya qilish haqida
(law, 2013-04-03)

Oʻzbekiston Respublikasi bilan Koreya Respublikasi oʻrtasida fuqarolik va xoʻjalik ishlari boʻyicha huquqiy yordam toʻgʻrisidagi Shartnoma (Seul, 2012-yil 20-sentabr) ratifikatsiya qilinsin.
“2005-yilda gʻoʻza defoliatsiyasini oʻtkazish boʻyicha yoʻriqnomani tasdiqlash haqida”gi buyruqni oʻz kuchini yoʻqotgan deb hisoblash toʻgʻrisida
(order, 2013-04-02)

Oʻzbekiston Respublikasi Vazirlar Mahkamasining 2003-yil 28-iyundagi 290-son “Oʻzbekiston Respublikasi Qishloq va suv xoʻjaligi vazirligi faoliyatini tashkil etishni takomillashtirish toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2003-y., 12-son, 98-modda) muvofiq buyuraman: 1. Oʻzbekiston Respublikasi qishloq va suv xoʻjaligi vazirining 2005-yil 11-avgustdagi 169-son “2005-yilda gʻoʻza defoliatsiyasini oʻtkazish boʻyicha yoʻriqnomani tasdiqlash haqida”gi buyrugʻi (roʻyxat raqami 1507, 2005-yil 11-avgust) (Oʻzbekiston Respublikasi qonun hujjatlari toʻplami, 2005-y., 32-33-son, 261-modda) oʻz kuchini yoʻqotgan deb hisoblansin. 2. Ushbu buyruq Oʻzbekiston Respublikasi Sogʻliqni saqlash vazirligi va “Oʻzkimyosanoat” davlat aksiyadorlik kompaniyasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. Kelishilgan:
Maxsus soʻyish korxonalarida va maydonchalarida chorva mollari soʻyish, chorva mollarni soʻyish bilan shugʻullanuvchi shaxslarga ruxsat guvohnomalari berish va roʻyxatga olish tartibi toʻgʻrisidagi nizomning 69-bandiga oʻzgartish kiritish toʻgʻrisida
(resolution, 2018-02-27)

Kelishilgan:
Oʻzbekiston Respublikasida tashqi iqtisodiy faoliyat subyektlarining savdo reyestrini yuritish tartibi toʻgʻrisidagi nizomni oʻz kuchini yoʻqotgan deb topish toʻgʻrisida
(resolution, 2013-04-01)

Oʻzbekiston Respublikasi Prezidentining 2012-yil 30-dekabrdagi PF–4494-son “Oʻzbekiston Respublikasi Prezidentining ayrim hujjatlariga oʻzgartishlar kiritish toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2013-yil, 1-son, 2-modda) muvofiq Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Iqtisodiyot vazirligi, Davlat statistika qoʻmitasi, Davlat bojxona qoʻmitasi va Davlat soliq qoʻmitasi qaror qiladilar: 1. Oʻzbekiston Respublikasi Tashqi iqtisodiy aloqalar vazirligi, Makroiqtisodiyot va statistika vazirligi, Davlat bojxona qoʻmitasi va Davlat soliq qoʻmitasi tomonidan 2000-yil 11-sentabrda EG-01/20-4533, 01/8-7, 02/15-57, 2000-17-son bilan tasdiqlagan Oʻzbekiston Respublikasida tashqi iqtisodiy faoliyat subyektlarining savdo reyestrini yuritish tartibi toʻgʻrisidagi nizom (roʻyxat raqami 976, 2000-yil 7-oktabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 19-son) oʻz kuchini yoʻqotgan deb hisoblansin. 2. Ushbu qaror Oʻzbekiston Respublikasi Markaziy banki bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi. Kelishilgan:
“Moliyaviy hisobotlar va soliq hisob-kitoblarini almashtiriladigan magnit (elektron, optik) manbalarda yoki aloqaning telekommunikatsiya kanallari vositasida taqdim etishning tartibi toʻgʻrisida”gi Vaqtinchalik nizomga oʻzgartirish kiritish haqida
(resolution, 2016-07-18)

Oʻzbekiston Respublikasi “Davlat soliq xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 9-son, 232-modda) 7-moddasiga va Oʻzbekiston Respublikasi Prezidentining 2012-yil 16-oktabrdagi PF–4475-son “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasini tashkil etish toʻgʻrisida”gi Farmoniga hamda Oʻzbekiston Respublikasi Vazirlar Mahkamasining 2012-yil 19-dekabrdagi 355-son “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi hamda Aloqa, axborotlashtirish va telekommunikatsiya texnologiyalari sohasida nazorat boʻyicha davlat inspeksiyasi toʻgʻrisidagi nizomlarni tasdiqlash haqida”gi qaroriga (Oʻzbekiston Respublikasi qonun hujjatlari toʻplami, 2012-y., 52-son, 589-modda) muvofiq Oʻzbekiston Respublikasi Davlat soliq qoʻmitasi qaror qiladi: 1. Oʻzbekiston Respublikasi Davlat soliq qoʻmitasining 2007-yil 18-dekabrdagi 2007-65-sonli qarori (roʻyxat raqami 1756, 2008-yil 3-yanvar) (Oʻzbekiston Respublikasi qonun hujjatlari toʻplami, 2008-yil, 1-2-son, 3-modda) bilan tasdiqlangan “Moliyaviy hisobotlar va soliq hisob-kitoblarini almashtiriladigan magnit (elektron, optik) manbalarda yoki aloqaning telekommunikatsiya kanallari vositasida taqdim etishning tartibi toʻgʻrisida”gi Vaqtinchalik nizomning 18-bandidagi “Oʻzbekiston aloqa va axborotlashtirish agentligi” soʻzlari “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” soʻzlari bilan almashtirilsin. 2. Mazkur qaror Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi va Oʻzbekiston Respublikasi Moliya vazirligi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi. Kelishilgan:
Xalqaro shartnomani tasdiqlash toʻgʻrisida
(resolution, 2013-03-29)

1. Oʻzbekiston Respublikasi Hukumati bilan Chexiya Respublikasi Hukumati oʻrtasida havo qatnovi toʻgʻrisida 2011-yil 8-noyabr kuni Toshkent shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-tamoyillari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Yengil sanoat korxonalari xodimlari uchun maxsus kiyim, maxsus poyabzal va yakka tartibda himoyalanishning boshqa vositalarini bepul berishning namunaviy normalarini tasdiqlash haqida
(order, 2013-03-28)

Oʻzbekiston Respublikasi Vazirlar Mahkamasining 2000-yil 12-iyuldagi 267-son “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi (Oʻzbekiston Respublikasi Hukumati qarorlarining toʻplami, 2000-y., 7-son, 39-modda) va 2010-yil 20-iyuldagi 153-son “Mehnatni muhofaza qilish boʻyicha normativ-huquqiy bazani yanada takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 28-29-son, 234-modda) qarorlariga muvofiq buyuraman: 1. Yengil sanoat korxonalari xodimlari uchun maxsus kiyim, maxsus poyabzal va yakka tartibda himoyalanishning boshqa vositalarini bepul berishning namunaviy normalari ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi. Mazkur Namunaviy normalar Oʻzbekiston Kasaba uyushmalari Federatsiyasi Kengashi va “Oʻzbekyengilsanoat” Davlat aksiyadorlik kompaniyasi bilan kelishilgan.
Oʻzbekiston Respublikasi bojxona hududida erkin sotishga moʻljallangan ishlab chiqarish-texnika tovarlari va mahsulotlarini bojxonada rasmiylashtirish tartibini oʻz kuchini yoʻqotgan deb topish toʻgʻrisida
(resolution, 2013-03-28)

Oʻzbekiston Respublikasi Prezidentining “Byurokratik toʻsiqlarni bartaraf etish va tadbirkorlik faoliyati erkinligini yanada oshirish chora-tadbirlari toʻgʻrisida” 2011-yil 25-avgustdagi PQ-1604-son qaroriga (Oʻzbekiston Respublikasi qonun hujjatlari toʻplami, 2011-yil, 34-35-son, 345-modda), Oʻzbekiston Respublikasi Prezidentining “Ishbilarmonlik muhitini yanada tubdan yaxshilash va tadbirkorlikka yanada keng erkinlik berish chora-tadbirlari toʻgʻrisida” 2012-yil 18-iyuldagi PF-4455-son Farmoniga (Oʻzbekiston Respublikasi qonun hujjatlari toʻplami, 2012-yil, 29-son, 328-modda) va Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish toʻgʻrisida” 2011-yil 20-oktabrdagi 284-son qaroriga (Oʻzbekiston Respublikasi Prezidentining “Byurokratik toʻsiqlarni bartaraf etish va tadbirkorlik faoliyati erkinligini yanada oshirish chora-tadbirlari toʻgʻrisida” 2011-yil 25-avgustdagi PQ-1604-son qarori) (Oʻzbekiston Respublikasi qonun hujjatlari toʻplami, 2011-yil, 42-son, 455-modda) asosan Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Moliya vazirligi va Davlat bojxona qoʻmitasi qaror qiladi: 1. Oʻzbekiston Respublikasi Tashqi iqtisodiy aloqalar vazirligi 1998-yil 9-iyulda 01/12-7-son, Moliya vazirligi 1998-yil 10-avgustda 13-02-13/373-son va Davlat bojxona qoʻmitasi 1998-yil 10-iyulda 02/20-21-son (roʻyxat raqami 472, 1998-yil 11-avgust) bilan tasdiqlagan Oʻzbekiston Respublikasi bojxona hududida erkin sotishga moʻljallangan ishlab chiqarish-texnika tovarlari va mahsulotlarini bojxonada rasmiylashtirish tartibi oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Markaziy banki bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi. Kelishilgan:
Oʻzbekiston Respublikasining “Xususiy bank va moliya institutlari hamda ular faoliyatining kafolatlari toʻgʻrisida”gi Qonuni qabul qilinishi munosabati bilan Oʻzbekiston Respublikasi Prezidentining ayrim Farmonlariga qoʻshimcha va oʻzgartishlar kiritish haqida
(decree, 2018-07-28)

Oʻzbekiston Respublikasining “Xususiy bank va moliya institutlari hamda ular faoliyatining kafolatlari toʻgʻrisida”gi Qonuniga muvofiq: 1. Oʻzbekiston Respublikasi Prezidentining ayrim farmonlariga ilovaga muvofiq qoʻshimcha va oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining “Xoʻjalik yurituvchi subyektlarni tekshirishni tashkil qilishni tartibga solish toʻgʻrisida” 1998-yil 19-noyabrdagi PF-2114-son Farmonining 1- bandi: a) quyidagi mazmundagi beshinchi xatboshi bilan toʻldirilsin: “xususiy bank va moliya institutlari faoliyatini tekshirish nazorat organlari faoliyatini muvofiqlashtiruvchi Respublika kengashining qaroriga binoan besh yilda koʻpi bilan bir marta reja asosidagi tartibda nazorat organlari tomonidan amalga oshiriladi”; b) beshinchi — sakkizinchi xatboshilar tegishli ravishda oltinchi — toʻqqizinchi xatboshilar deb hisoblansin. 2. Oʻzbekiston Respublikasi Prezidentining “Tadbirkorlik subyektlarini tekshirishni yanada qisqartirish va uning tizimini takomillashtirish chora-tadbirlari toʻgʻrisida” 2005-yil 5-oktabrdagi PF-3665-son Farmoni 1-bandining ikkinchi xatboshi quyidagi tahrirda bayon etilsin: “mikrofirmalar, kichik korxonalar va fermer xoʻjaliklarining moliya-xoʻjalik faoliyati har toʻrt yilda koʻpi bilan bir marta, xususiy bank va moliya institutlari — besh yilda koʻpi bilan bir marta, boshqa tadbirkorlik subyektlari esa har uch yilda koʻpi bilan bir marta reja asosidagi soliq tekshirishlaridan oʻtkaziladi (taftish qilinadi)”.
Soliq hisobotining shakllarini tasdiqlash toʻgʻrisida
(resolution, 2019-01-22)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Quyidagi soliq hisobotining shakllari tasdiqlansin: yuridik shaxslardan olinadigan foyda soligʻi boʻyicha 1-ilovaga muvofiq; jismoniy shaxslardan olinadigan daromad soligʻi boʻyicha 2-ilovaga muvofiq; qoʻshilgan qiymat soligʻi boʻyicha 3-ilovaga muvofiq; aksiz soligʻi boʻyicha 4-ilovaga muvofiq; Har bir jismoniy shaxs kesimida budjetdan tashqari Pensiya jamgʻarmasiga hisoblangan fuqarolarning sugʻurta badallari summalari toʻgʻrisidagi maʼlumot 4a-ilovaga mkvofiq; yer qaʼridan foydalanganlik uchun soliq va tijoratbop topilma bonusi boʻyicha 5-ilovaga muvofiq; suv resurslaridan foydalanganlik uchun soliq boʻyicha 6-ilovaga muvofiq; yuridik shaxslarning mol-mulkiga solinadigan soliq boʻyicha 7-ilovaga muvofiq; yuridik shaxslardan olinadigan yer soligʻi boʻyicha 8-ilovaga muvofiq; benzin, dizel yoqilgʻisi va gaz ishlatganlik uchun olinadigan soliq boʻyicha 9-ilovaga muvofiq;. yagona ijtimoiy toʻlov va fuqarolarning budjetdan tashqari Pensiya jamgʻarmasiga sugʻurta badallari boʻyicha 10-ilovaga muvofiq; davlat maqsadli jamgʻarmalariga majburiy ajratmalar boʻyicha 11-ilovaga muvofiq; davlat boji boʻyicha 12-ilovaga muvofiq; yagona soliq toʻlovi boʻyicha 13-ilovaga muvofiq; yagona yer soligʻi boʻyicha 14-ilovaga muvofiq; qatʼiy belgilangan soliq boʻyicha 15-ilovaga muvofiq; bozorlar tomonidan olingan daromadlar boʻyicha 16-ilovaga muvofiq; tovarlarning ayrim turlari bilan chakana savdo qilish va ayrim turdagi xizmatlar koʻrsatish huquqi uchun yigʻimlar boʻyicha 17-ilovaga muvofiq. 2. Belgilab qoʻyilsinki, 2012-yil uchun soliq hisoboti 2012-yilda amal qilgan tartib va shakllar asosida taqdim etiladi. 3. Quyidagilar oʻz kuchini yoʻqotgan deb hisoblansin: Oʻzbekiston Respublikasi Moliya vazirligi va Davlat soliq qoʻmitasining 2007-yil 29-dekabrdagi 111, 2007-66-son “Soliq hisobotining shakllarini tasdiqlash toʻgʻrisida”gi qarori (roʻyxat raqami 1760, 2008-yil 21-yanvar) (Oʻzbekiston Respublikasi qonun hujjatlari toʻplami, 2008-y., 3-4-son, 15-modda); Oʻzbekiston Respublikasi Moliya vazirligi va Davlat soliq qoʻmitasining 2011-yil 15-apreldagi 30, 2011-14-son “Soliq hisobotining shakllarini tasdiqlash toʻgʻrisida”gi qarorga oʻzgartirishlar va qoʻshimchalar kiritish haqida”gi qarori (roʻyxat raqami 1760-1, 2011-yil 30-may) (Oʻzbekiston Respublikasi qonun hujjatlari toʻplami, 2011-y., 22-23-son, 238-modda). 4. Mazkur qaror rasmiy eʼlon qilingan kundan eʼtiboran kuchga kiradi.